অন্তর্বাস বিষয়ে আমার ব্লগ www.abrathatfits.com সারা পৃথিবীতে তিন হাজার মহিলা পড়েন,যার জন্য আমি অভিভূত। এই ব্লগটি এখন আমি নিজেই দেখভাল করি। কীভাবে করতে হয় সেটা অবশ্য আমায় শিখিয়েছিলেন আরও এক সুহৃদ উদ্যোপতি। ব্লগ তৈরিতে তিনি আমাকে অনেক সাহায্য করেছিলেন। গত ছয় বছর ধরে আমি বিখ্যাত লঁজররি সংস্থাগুলির সঙ্গে কাজ করে অনেক কিছু শিখেছি। তাঁদের সঙ্গে কথা বলে অনেক কিছু জানতে পেরেছি। যেমন M&S, Fredericks। আমি একজন ভারতীয় মহিলা হয়েও লঁজররি বিষয়ে খোলাখুলি আলোচনা করছি এটা তাঁদের ভালো লেগেছিল। কিন্তু এতটা পথ পেরিয়ে আসা খুব একটা সহজ ছিল না। বিশেষ করে খুচরো ব্যবসার দিক দিয়ে। কিন্তু দুটি জিনিষ আমাকে এগিয়ে নিয়ে গেছে। এক আমার চারপাশের মানুষের আমার প্রতি বিশ্বাস, আর দুই আমার নিজের প্রতি বিশ্বাস, যে এটা আমি পারবই। এই চলার পথে দারুণ সব মানুষের সঙ্গে দেখা হয়েছে, গ্রাহক, ক্রেতা,সঙ্গী ব্যবসায়ী, কিছু বিনিয়োগকারী, কিছু উপদেষ্টা যারা যথাসাধ্য আমায় সাহায্য করেছেন। তাঁদের জন্যই আজ আমি এই জায়গায় পৌঁছতে পেরেছি।